जों बयबो मिथिगौदि गोथां मैगं - थाइगं आरो फिथाय - सामथायफोरखौ जायोब्ला देहा सोलेरआ गाहामै आरो बेराम - आजारनिफ्रायबो उदांयै थायो । मख'जाथावदि जेब्ला जोंनि देहा सोलेरआ थोजासे बिबांनि फिथायफोर आरो मैगं - थाइगंफोरखौ मोनाब्ला देहा सोलेरआ माखासे इसारा होयो । बेफोरनो जादों - ( 1 ) जेब्ला देहायाव फ्लेटआ बाङाइ जानो हमो अब्ला मेंनाय मोनसो गारो । गोथां मैगं - थाइगं , मटर , किडनी सबाइबिमा बेगर , गरसि बेगर , राजमा आरो दालि बायदियाव फ्लेट थायो । बेफोरखौ जानानै फलिक एसिडखौ मोन्नो हायो । ( 2 ) मोदोम सानायाबो मैगं - थाइगंफोरखौ खम जानायनि मोनसे इसारा होनाय जानो हागौ । फारियैनो मोदोम सानाय जायोब्ला देहायाव पटासियाम बाङाइ जानायनि इसाराबो जानो हागौ । गोथां मैगंफोर जेरै - पालें , सुइच चार्ड आरो सुइट पटेट बायदिया पटेसियामनि फुंखा । ( 3 ) मुवा - बेसादफोरखौ बावगारनाया सरासनस्रा बाथ्रा । नाथाय बेयो गले गले जायोब्ला हेल्थ एबा खर' मेलेमआ थियै गैयैनि इसारा । बेयो मेलेमआव पषणनि बाङाइ जानायनि इसारा । ( 4 ) हाथाय मोदोमआव थै ओंखारबाय थायोब्ला बेयो साबजायै अरेल हेल्थनि मोनसे लोखोन । खुगाखौ मोजाङै सुवाब्ला बेक्टेरियाआ जमा जायो , जायनि जाहोनआव हाथाय मोदोमआव थैगयो । बेनि अनगायै देहायाव भिटामिननि खम जायोब्ला हाथाय मोदोमआव थै गयो । भिटामिन सि मोन्नो थाखाय लेबु , शिमला फानलु , ब्रकली , टमेट , गोथां मैगंफोरखौ जानांगौ । ( 5 ) मैगंफोर आरो फिथायफोरखौ जानानै देहायाव फाइबारखौ सुफुंनो हायो । बोथोरनि फिथाय अट्स , नाट्स , सीडस् , सबायबिमा बेगर , नोरसिं , बिन , मटर बायदिनि बेगरफोराव गोबां फाइबार मोनो । ( मख'नो गोनांदि , गाहाम देहानि राहाफोरखौ आजावनायनि सिगां डाक्टारनि सुबुरुन लानाया गाहाम ) । 
देहायाव माखासे लैखोनफोर नुजायोब्ला थाजिम फिथाय आरो मैगं - थाइगं जानांगौ